
ขอเชิญท่านผู้หน้าที่เสียภาษี โปรดชำระภาษี ภายในระยะเวลาที่กำหนด ดังนี้

ภาษีป้าย เป็นภาษีที่จัดเก็บจากป้ายแสดงชื่อหรือยี่ห้อ หรือเครื่องหมายการค้าหรือโฆษณา หรือกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลักจารึกหรือทำให้ปรากฏด้วยวิธีอื่น
ให้ยื่นแบบประเมินและชำระภาษี เดือน มกราคม – มีนาคม ของทุกปี

ภาษีบำรุงท้องที่ เป็นภาษีที่เก็บจากเจ้าของที่ดิน หรือผู้ครอบครองที่ดิน
ระยะเวลาการชำระภาษี เดือนมกราคม – เมษายน ของทุกปี

ภาษีโรงเรือนและที่ดิน เป็นภาษีที่เก็บจากบ้านเช่า อาคาร ร้านค้า ตึกแถว บริษัท ธนาคาร โรงแรม โรงภาพยนตร์ แฟลต อพาร์ตเม้นท์ หอพัก คอนโดมิเนียม โรงเรียนสอนวิชาชีพ โรงเรียนเอกชน เนิสเซอรี่ (สถานรับเลี้ยงเด็ก) โรงงานอุตสาหกรรม สนามม้า สนามมวย สนามกอล์ฟ ท่าเรือ บ่อนไก่ ฟาร์มสัตว์ คลังสินค้า และบริเวณที่ดินปกติใช้ร่วมกับโรงเรือนนั้น ๆ ฯลฯ
ระยะเวลายื่นแบบประเมิน และชำระภาษี เดือน มกราคม – กุมภาพันธ์ ของทุกปี

เอกสารประกอบการยื่นแบบชำระภาษี
1. สำเนาบัตรประจำตัวประชาชน
2. สำเนาทะเบียนบ้าน
3. หนังสือรับรองการจดทะเบียนนิติบุคคล
4. สัญญาเช่า (ถ้ามี)
5. อื่น ๆ
สอบถามรายละเอียดเพิ่มเติม ในวันและเวลาราชการ
“เงินภาษีของท่าน กลับคืนสู่ท้องถิ่น ในรูปของการพัฒนา”

